KTC เปลี่ยน KTC Phone เบอร์ใหม่พร้อมพัฒนาระบบตอบรับอัตโนมัติ
KTC เปลี่ยน KTC Phone จาก 0-2665-5000 เป็น 0-2123-5000 เพื่อให้จดจำง่าย พร้อมพัฒนาระบบตอบรับอัตโนมัติ (IVR) เพิ่มประสิทธิภาพการให้บริการ สามารถใช้บริการได้แล้วตั้งแต่วันนี้เป็นต้นไป
18 พ.ค. 2559


บริษัท บัตรกรุงไทย จำกัด (มหาชน) หรือ KTC เปลี่ยนหมายเลขโทรศัพท์ KTC Phone จาก 0-2665-5000 เป็น 0-2123-5000 เพื่อให้จดจำง่าย  พร้อมพัฒนาระบบตอบรับอัตโนมัติ (IVR) เพิ่มประสิทธิภาพการให้บริการ ทำรายการได้สะดวก รวดเร็ว ด้วย 6 เมนูหลัก ที่สั้น กระชับ เข้าใจง่าย และปลอดภัยยิ่งขึ้นด้วยการกำหนดรหัสผ่าน (TPIN หรือ Telephone PIN) ได้ด้วยตนเอง สามารถใช้บริการได้แล้วตั้งแต่วันนี้เป็นต้นไป
นอกจากนี้ บริษัทมีการพัฒนาบริการที่ตอบโจทย์ความต้องการของสมาชิกรายบุคคล อาทิ การจัดเรียงเมนูบริการตามสถิติการเลือกใช้สูงสุดของสมาชิกแต่ละท่าน (Personalized IVR Menu) การเลือกเมนูบริการที่ชื่นชอบด้วยตนเอง (Customized IVR Menu) การขอเพิ่มวงเงินชั่วคราวอัตโนมัติ การขอรับทราบยอดชำระผ่าน SMS และการลงทะเบียนใช้บริการตัดยอดชำระค่าใช้จ่ายรายเดือนอัตโนมัติ (Auto Payment)